open-index/open-wikipedia-markdown huggingface dataset:
Päätään pidempi

**Päätään pidempi** (*Renaissance Man*) on vuonna 1994 julkaistu Penny Marshallin ohjaama draamakomedia. Pääosassa näyttelee Danny DeVito. Elokuva sijoittuu Yhdysvaltain armeijan koulutuslaitokseen. *Päätään pidempi* oli Mark Wahlbergin ensiesiintyminen elokuva-alalla. Elokuvaa levittivät Touchstone Pictures USA:ssa ja muualla Cinergi Pictures.

Elokuva kuvattiin kuvitteellisessa "Fort McClanessa", joka todellisuudessa oli Fort Jackson Etelä-Carolinassa.

## Tarina

Mainosalalla työskentelevällä Bill Ragolla on perheongelmia, mikä vaikeuttaa hänen uraansa. Hänet erotetaan virastaan. Bill Rago päättää hakea töitä työvoimatoimiston kautta. Hänelle tarjotaan opettajan työtä Yhdysvaltain armeijassa. Rago ottaa paikan vastaan, vaikka hänellä on hieman ennakkoluuloja, ja muuttaa työsuhdeasuntoon Fort McClainen kasarmille. Hän ei ole aluksi innostunut työpaikasta eikä työoloista. 

Ragon on kuudessa viikossa opetettava kahdeksalle alokkaalle, jotka eivät kehity laitoksen vaatimassa tahdissa, ymmärtämisen alkeet ja englannin kielen käyttö. Hän aloittaa opettamalla vaadittua, mutta alokkaat eivät ole kovin kiinnostuneita. Bill Rago alkaa opettaa heille Shakespearen ''Hamletia'' ja näytelmän perusteita. Alokkaat eivät ole ennen kuulleet näytelmistä tai Shakespearesta ja kiinnostuvat aiheesta. Rago esittelee oppilaille myös näytelmän ''Henrik V'', joka sekin lisää kiinnostusta. Riippumatta kersantti Cassin kielteisestä arvostelusta ja siitä, että yksi alokkaista, Roosevelt Hobbs, paljastuu armeijassa piilottelevaksi huumekuriiriksi, Rago pitää lopuille seitsemälle oppilaalle loppukokeen. Vastoin kersantti Cassin olettamaa kaikki alokkaat läpäisevät kokeen.

Huipennus elokuvassa on se, kun alokas Benites lausuu yöharjoituksissa kaatosateessa kohdan näytelmästä *Kuningas Henrik V* kersantti Cassille täysissä sotilaan varusteissa.

Rago myös tutkii erään oppilaansa menehtyneen isän sotilasuraa Vietnamin sodassa. Kyseinen oppilas ottaa loppuseremoniassa vastaan isälleen myönnettävän hopearistin. Aivan lopuksi käy ilmi, että Bill Rago aikoo jäädä vakituiseksi opettajaksi armeijaan.

## Rooleissa

## Lähteet
* 
*
I Was a Communist for the FBI (elokuva)

**I Was a Communist for the FBI** on vuonna 1951 valmistunut elokuva, joka perustuu FBI:n agenttina toimineen Matt Cveticin samannimisiin muistelmiin. Elokuvassa Cveticiä näyttelee Frank Lovejoy ja muissa rooleissa ovat muun muassa Dorothy Hart, Philip Carey ja Richard Webb. Elokuva oli ehdolla parhaan dokumentin Oscar-palkinnon saajaksi, vaikka se on sisällöltään pitkälti fiktiivinen. Elokuvasta on myöhemmin tullut B-luokan kulttiklassikko.

Warner Brothers oli pyytänyt FBI:lta yhteistyötä elokuvan tuotantoon, mutta johtaja J. Edgar Hooverin määräyksestä tähän ei suostuttu. FBI:n agentteja myös pyydettiin osallistumaan eri kaupungeissa järjestettyihin erityisnäytöksiin, mutta myös siitä kieltäydyttiin, sillä se olisi saattanut antaa käsityksen, että elokuva olisi FBI:n hyväksymä.

## Lähteet

## Aiheesta muualla
*
I Was a Communist for the FBI (radiokuunnelma)

**I Was a Communist for the FBI** oli radiokuunnelmasarja, joka perustui vakooja Matt Cveticin kokemuksien perusteella tehtyyn artikkelisarjaan.

Kuunnelmaan tehtiin pilottijakso mukaan lukien kaikkiaan 79 jaksoa vuosina 1952&ndash;1953. Sarja oli syndikoitu ja sen tuotti Frederick W. Ziv Company. Kuten samaan artikkelisarjaan pohjautuvan elokuvankaan kohdalla, FBI ei osallistunut sarjan tekemiseen. Sarjan viikkobudjetti oli 12&nbsp;000 dollaria, joka oli radiosarjalle poikkeuksellisen korkea. Matt Cveticin roolissa oli Dana Andrews.

## Lähteet

## Aiheesta muualla
*Kuunnelman jaksoja MP3-muodossa
Saab 21R

**Saab 21R** oli Ruotsin ilmavoimien ja Saabin ensimmäinen suihkuhävittäjälentokone. Se kehitettiin Saab 21 -työntöpotkurikoneesta. Koneen ensilento tapahtui vuonna 1947 ja se oli käytössä vuoteen 1956.

## Kehitys

Saab 21R:n pääsuunnittelija oli Saabin Frid Wänström. Saab J21:n mäntämoottori vaihdettiin De Havilland Goblin 3 -suihkumoottoriin. Koneen korkeusvakautin nostettiin ylös T-pyrstömäiseksi ratkaisuksi, jotta moottorin suihkuvirtaus ei häiritse korkeusperäsimen toimintaa.
 
## Käyttö
Saab valmisti 1950–1952 kaikkiaan 64 konetta. Kehitys ensilennosta 10.3.1947 oli hidas. Vuonna 1948 tapahtui Saab 29 Tunnanin ensilento, joten J21R oli Saabin oppimisväline suihkukoneiden maailmaan. Tunnanin nopea valmistuminen - eli suihkuhävittäjien kehittyminen maailmalla - johti J21R:n valmistussarjan puoliintumiseen. J21:t muunnettiin rynnäkkökoneiksi.

## Katso myös
* Saab 21

## Lähteet
* Andersson, Hans G. *Saab Aircraft since 1937 (1st ed.)*. London: Putnam, 1989. .
* Sharpe, Michael. *Attack and Interceptor Jets*. London: Friedman/Fairfax Publishers, 1999. .
* Widfeldt, Bo. *The Saab 21 A & R (Aircraft in Profile number 138)*. Leatherhead, Surrey, UK: Profile Publications Ltd., 1966.
 
## Aiheesta muualla
*SAAB 21 story
Jumal x10 Lavis Instrumentaalit

**Jumal x10 Lavis Instrumentaalit** on rap-artisti Laviksen *Jumal x10 Lavis* -nimellä julkaistu albumi vuodelta 2009. Albumi sisältää artistin *[[Gorgonzola Flow]]*- sekä *[[Hanskat tiskiin]]* -albumien kappaleet instrumentaaliversiona.

## Kappaleet
# Intro
# Pillu
# Pippeli
# Skamana plastiikkakirurgi
# Gorgonzola Flow
# Chubby Chaserz Anthem
# Tanssitaan Helvetis
# Kultanen perse
# Texas Sex Ranger
# Tanssiva Babamef
# Jeti=Ufo
# The Man
# Overturos
# Fo Sho!!
# En tuu oppii
# Chillaan & räppään
# Tyttö sinä olet krapis
# Ihmissusi Däänz
# Kullikellot
# Myrkytän itseni
# Hanskat tiskiin
# Jumal Velhon Outro
Toivo Lampén

**Toivo Lampén** (7. tammikuuta 1907 Pornainen &ndash; 15. huhtikuuta 2003 Helsinki) oli suomalainen muusikko, säveltäjä, sanoittaja, sovittaja, pianisti, elokuvasäveltäjä, musiikinopettaja, kuoronjohtaja ja kapellimestari.

## Ura
Toivo Lampén opiskeli pianonsoittoa ja sävellystä Selim Palmgrenin johdolla. Hän oli monipuolinen muusikko ja toimi 30 vuotta Yrjö Saarnion Polkkayhtyeessä, Fred Klimscheffskyn orkesterin pianistina, Radio-orkesterin pianistina, Eric Cronwallin sekstetissä sekä monien kuorojen, muun muassa Aikamiesten ja Peipposten säestäjänä. Lampénilla oli myös oma kamari- ja tanssiorkesteri 1930-luvulla. Orkesteri vieraili muun muassa Budapestissä kaudella 1936-37 osana Unkarin ja Suomen välistä kulttuurivaihtoa. Yrjö Saarnion polkkayhtyeessä hän säesti levytyksissä artisteja kuten Olavi Virta, Georg Malmstén ja Henry Theel. Lampénin säveltämiä, sanoittamia tai sovittamia lauluja levyttivät muun muassa Georg Malmstén, Usko Kantola, Arvi Hänninen, Henry Theel, A. Aimo, Veikko Kines ja Harry Bergströmin orkesteri.

Lampén toimi myös musiikin johdossa useissa teattereissa, muun muassa Ruotsalaisessa teatterissa, Turun Teatterissa, Ossi Elstelän Iloisessa Teatterissa, Hilkka Kinnusen Operettiteatterissa, Mustikkamaan kesäteatterissa ja Koiton näyttämöllä. Hän johti yli kahtakymmentä kuoroa, sekä mies- että sekakuoroja. Lampén oli myös perustamassa Helsingin NMKY:n musiikkiopistoa vuonna 1966 ja toimi opiston rehtorina ja opettajana. Lisäksi hän opetti pianonsoittoa sekä musiikin teoriaa Helsingin Konservatoriossa. Pianonsoiton opetukseen kuuluivat 1960-luvulla myös televisioesiintymiset Erna Tauron ohjelmassa, jossa Lampén opetti lapsille uutta tapaa tutustua pianonsoiton alkeisiin. Lisäksi Toivo Lampén esiintyi lukemattomia kertoja radiossa muun muassa Saarnion Polkkayhtyeen ja Georg Malmsténin kanssa.

Järjestötoimintaan Lampén osallistui Muusikkojen Liiton jäsenenä, osaston puheenjohtajana sekä tilintarkastajana, Helsingin Konservatorion Opettajayhdistyksen sekä Suomen Musiikkioppilaitosten Opettajayhdistysten Liiton puheenjohtajana. Hän sai useita ansiomerkkejä, muun muassa Rintamaveteraanien Liiton hopeisen plaketin 1996, Keskuskauppakamarin kultaisen ansiomerkin 1983 ja Sulasolin ansiomerkin 1989. Presidentti Mauno Koivisto myönsi hänelle director musices -arvonimen vuonna 1987.

## Elokuvamusiikki
Toivo Lampén sävelsi ja sovitti yksin- ja kuorolauluja sekä sävelsi musiikin seuraaviin elokuviin:
**[[Laulu tulipunaisesta kukasta (vuoden 1938 elokuva)|Laulu tulipunaisesta kukasta]]* (ohj. Teuvo Tulio 1938)
**[[Kiusaus (vuoden 1938 elokuva)|Kiusaus]]* (ohj. Teuvo Tulio 1938)
**[[Vihtori ja Klaara]]* (ohj. Teuvo Tulio 1939)
**[[Kersantilleko Emma nauroi?]]* (ohj. Ilmari Unho 1940)
**[[Täysosuma (vuoden 1941 elokuva)|Täysosuma]]* (ohj. Hannu Leminen 1941, yhdessä Yrjö Gunaropulosin kanssa)
**[[Anu ja Mikko (vuoden 1956 elokuva)|Anu ja Mikko]]* (ohj. Ville Salminen 1956)

## Lähteet

## Aiheesta muualla
* 
* Toivo Lampénin elokuvasävellystuotanto Elonetissä
* 
*
Simo Salminen (laulaja)

**Simo Tapani Salminen** on suomalainen laulaja, säveltäjä ja sanoittaja, joka teki yhden äänitteen Polarvox-levymerkille. Levyllä olivat mukana seuraavat muusikot:
* Vesa Aaltonen
* Juha Björninen
* Esko Heikkinen
* Jari Heino
* Heikki Kosunen
* Pave Maijanen
* Jarmo Nikku
* Leena Nilsson
* Anita Pajunen
* Teemu Salminen
* Markku Veijonsuo

* Esa Nieminen, tuottaja ja kapellimestari

## Diskografia
* *Simo Salminen* (1993)

## Kappaleet
* Matkaa teen
* Mä tiedä en
* On aamu taas
* Kaipaan sua niin (Still loving you)
* Kenkää sulta sain
* Kaikki illalla toisin on
* Seitsemän kertaa seitsemän
* Kaksin vaan
* En jäädä voi
* Vielä joskus
* Sun vain

## Aiheesta muualla
* 
* 
*
Maija Pekkanen

**Maija Helena Pekkanen** (16. maaliskuuta 1941 Multia – 9. joulukuuta 2021 Helsinki) oli suomalainen pukusuunnittelija ja skenografi. Hän toimi Helsingin Kaupunginteatterin pukusuunnittelijana vuodesta 1972. Hänet palkittiin Pro Finlandia -mitalilla vuonna 1999, Suomen Teatteriliiton 30-vuoden ansiomerkillä vuonna 2001 ja OISTAT:n kultaisella ansiomerkillä vuonna 2007.

Pekkanen toimi myös alan järjestöissä, muun muassa Suomen lavastustaiteilijain liiton puheenjohtajana 1984–1988 ja oli alan kansainvälisen järjestön OISTAT:n (Organisation Internationale des Scénographes, Techniciens et Architectes de Théâtre) presidentti 2001–2005.

## Palkinnot
*Pro Finlandia -mitali 1999

## Lähteet

## Aiheesta muualla
*Maija Pekkasen muistokirjoitus Helsingin Sanomissa
Winchesterin tuomiokirkko

**Winchesterin tuomiokirkko**, (), joka sijaitsee Winchesterissä Hampshiressä, on yksi Englannin suurimmista katedraaleista. Se on Winchesterin hiippakunnan tuomiokirkko.

## Historia
Ensimmäinen paikalla ollut katedraali (*Old Minster*) rakennettiin vuonna 642 ja hävitettiin 1093.

Katedraalia entisöi T. G. Jackson vuosina 1906–1912, ja katedraalin perustukset vahvisti William Walker, jonka työn ansiosta estyi koko kirkon romahtaminen.

Tunnettuja katedraaliin haudattuja henkilöitä ovat Vilhelm Punainen, Izaak Walton ja Jane Austen. Yhtye Crosby, Stills & Nash teki siitä vuonna 1977 kappaleen "Cathedral".

Katedraali on yksi Euroopan suurimmista. Siinä on pisin keskiaikainen keskilaiva. Kirkon torni edustaa normannityyliä.

## Lähteet

## Aiheesta muualla

*Virallinen sivusto
Amaretto

**Amaretto** on italialainen karvasmantelilla maustettu makea likööri. Se valmistetaan aprikoosin kivistä, mantelipuun siemenistä tai molemmista. Liköörin nimi juontuu italian kielen sanasta *amaro* (suom. karvas), joka viittaa manteleiden makuun. Karvaus ei kuitenkaan hallitse liköörin makua, vaan se on voimakkaasti makeutettua.

Tunnetuihin amaretto-merkkeihin kuuluu esimerkiksi Disaronno Originale, jonka alkoholipitoisuus on 28 %.

Amarettolikööriä voidaan käyttää niin ruoanlaitossa kuin drinkeissäkin. Sitä voi lisätä pikantin aromin aikaansaamiseksi esimerkiksi liharuokiin ja jälkiruokiin, kuten jäätelöön. Likööri voidaan nauttia kuivana, jäillä ja muiden drinkkien pohjana. Kansainvälisesti tunnettuja amaretto-drinkkejä ovat muun muassa *Godfather* (1:1 amarettoa ja viskiä), *French connection* (1:1 amarettoa ja konjakkia) ja *[[Alabama Slammer]]* (1:1 amarettoa, Southern Comfort -likööriä, sloe giniä ja tilkka appelsiinimehua). 

Amarettosta saadaan maistuva juoma myös sekoitettuna kahviin. Sitä käytetään myös monissa makeissa leivonnaisissa ja jälkiruoissa kuten tiramisussa ja suklaan makuparina.

## Lähteet
Nadine Auzeil

**Nadine Auzeil** (o.s. **Schoellkopf**, s. 19. elokuuta 1964 Barr, Bas-Rhin, Ranska) on entinen ranskalainen yleisurheilija, jonka päälaji oli keihäänheitto.

Auzeil kilpaili yhdeksän kertaa arvokisoissa vuosina 1988–2000, useimmiten ainoana ranskalaisena naiskeihäänheittäjänä. Kertaakaan hän ei selviytynyt loppukilpailuun. Olympialaisissa hän jäi Soulissa 1988 ilman tulosta, Atlantassa 1996 hänen karsintatuloksensa oli 52,76&nbsp;m ja Sydneyssä 2000 hänen tuloksensa oli 53,85&nbsp;m. MM-kisojen karsinnoissa hän jäi Tokiossa 1991 ilman tulosta ja sai Göteborgissa 1995 tuloksen 56,80&nbsp;m sekä Sevillassa 1999 tuloksen 57,33&nbsp;m. EM-kilpailuissa hänen karsintatuloksensa olivat 56,88&nbsp;m Splitissä 1990, 55,12&nbsp;m Helsingissä 1994 sekä 52,21&nbsp;m Budapestissa 1998.

Auzeil voitti Ranskan mestaruuden keihäänheitossa kymmenen kertaa, vuosina 1984, 1987–1988, 1990–1991, 1994–1996, 1999 ja 2001. Hän paransi Ranskan ennätystä 12 kertaa. Seitsemän kertaa hän heitti ennätyksen vuonna 1983, jolloin hän esiintyi vielä tyttönimellään Schoellkopf. Ensimmäinen ennätysheitto kantoi 55,58&nbsp;m ja vuoden viimeinen 62,46&nbsp;m; jälkimmäinen oli ensimmäinen ranskalaisnaisen heittämä 60 metrin ylitys. Hän paransi ennätystä vuonna 1988 tulokseen 63,30&nbsp;m mutta menetti vuonna 1993 ennätyksen Martine Bèguelle. Uudella keihäsmallilla Auzeil heitti Ranskan ennätyksen vielä kolmasti vuosina 1999–2000; viimeisellä ennätysheitolla oli mittaa 62,16&nbsp;m ja se säilyi maan ennätyksenä noin kaksi vuotta.

## Henkilökohtaiset ennätykset

* Keihäänheitto (vanha malli): 64,32&nbsp;m (1994)
* Keihäänheitto (nykyinen malli): 62,16&nbsp;m (2000)
* Kiekonheitto: 40,80&nbsp;m (1997)
* Kuulantyöntö: 12,43&nbsp;m (1991)
* Korkeushyppy: 183&nbsp;cm (1988)
* Seitsenottelu: 4775&nbsp;p (1988)

## Lähteet
*
Luettelo televisiosarjan Ihmemies MacGyver jaksoista

Tämä on **luettelo televisiosarjan [[Ihmemies MacGyver]] jaksoista**. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä, eivätkä välttämättä vastaa Suomessa esitettyjen jaksojen järjestystä.
   

## Ensimmäinen tuotantokausi

## Toinen tuotantokausi

## Kolmas tuotantokausi

## Neljäs tuotantokausi

## Viides tuotantokausi

## Kuudes tuotantokausi

## Seitsemäs tuotantokausi

## TV-elokuvat

## Katso myös
* Luettelo sarjan henkilöistä

## Lähteet
*Jaksoluettelo IMDb-sivustolla
Annie Boclé

**Annie Clidière** (o.s. **Boclé**, s. 6. heinäkuuta 1957 Paimpol, Côtes-d'Armor, Ranska) on ranskalainen entinen keihäänheittäjä.

Annie Boclé voitti naisten keihäänheitossa Ranskan mestaruuden vuosina 1974, 1976 ja 1980. Heinäkuussa 1976 hän paransi Michèle Demys'n lähes 12 vuotta vanhaa Ranskan ennätystä tuloksellaan 52,92&nbsp;m. Kansainvälisiin arvokilpailuihin hän ei osallistunut. Uransa parhaan tuloksen 54,58&nbsp;m hän heitti vuonna 1981. Hän edusti AL Paimpol -seuraa.

## Lähteet

*
Catherine Dupont

**Catherine Lattoco** (o.s. **Glineur**, ent. **Dupont**, s. 11. toukokuuta 1958 Ferrière-la-Grande, Nord, Ranska) on entinen ranskalainen keihäänheittäjä.

Catherine Dupont voitti naisten keihäänheitossa Ranskan mestaruuden vuosina 1981 ja 1982. Heinäkuussa 1981 hän paransi kahdesti Ranskan ennätystä, ensin tulokseen 53,70&nbsp;m ja kaksi viikkoa myöhemmin tulokseen 55,08&nbsp;m. Jälkimmäinen säilyi Ranskan ennätyksenä maaliskuuhun 1983 saakka. Kansainvälisiin arvokilpailuihin Dupont ei osallistunut. Hän edusti Feignies AC -seuraa.

## Lähteet

*
Michèle Demys

**Michèle Bichon** (o.s. **Demys**, s. 16. syyskuuta 1943 Orsay, Essonne, Ranska) on entinen ranskalainen keihäänheittäjä.

Michèle Demys edusti Ranskaa naisten keihäänheitossa Tokion 1964 olympialaisissa ja sijoittui kymmenenneksi tuloksella 47,25&nbsp;m. Karsinnassa hän heitti tuloksen 48,94&nbsp;m. Aiemmin samana vuonna hän paransi kolme kertaa Ranskan ennätystä: toukokuussa hän heitti tuloksen 46,89&nbsp;m, neljä päivää myöhemmin hänestä tuli lajissaan ensimmäinen ranskalainen 50 metrin ylittäjä tuloksellaan 51,20&nbsp;m ja syyskuussa hän paransi vielä ennätyksen tulokseen 52,88&nbsp;m. Ennätyksensä hän menetti vasta vuonna 1976 Annie Boclélle. Ranskan mestaruuden Demys voitti vuosina 1962–1965 ja 1967.

## Lähteet

*
Markku Salminen

**Markku Salminen** nimisiä henkilöitä ovat muun muassa:

* Markku Salminen (1947–2009), suomalainen oikeustieteen lisensiaatti ja Suomen poliisin ylijohtaja
* Markku Salminen (1946–2004), suomalainen suunnistaja ja kestävyysjuoksija
* Markku Salminen  (s. 1961) Helsingin ortodoksisen seurakunnan kirkkoherra
Suzanne Cathiard

**Suzanne Cathiard** (s. 13. heinäkuuta 1933 Pariisi, Ranska) on entinen ranskalainen yleisurheilija, jonka päälaji oli keihäänheitto.

Cathiard voitti naisten keihäänheitossa Ranskan mestaruuden vuosina 1958–1961. Hän paransi neljä kertaa Ranskan ennätystä, ensin tulokseen 44,39&nbsp;m heinäkuussa 1959, sitten tulokseen 45,16&nbsp;m kesäkuussa 1960 ja 45,38&nbsp;m kesäkuussa 1961 sekä lopuksi tulokseen 46,33&nbsp;m elokuussa 1961. Ennätys säilyi hänen hallussaan toukokuuhun 1964 saakka. Kansainvälisiin arvokilpailuihin Cathiard ei osallistunut. Hän edusti US Ivry -seuraa.

## Henkilökohtaiset ennätykset

* Keihäänheitto: 46,33&nbsp;m (1961)
* Kiekonheitto: 38,74&nbsp;m (1956)

## Lähteet

*
Annette Bouligaud

**Annette Bouligaud** (o.s. **Roy**, 24. toukokuuta 1915 – 19. huhtikuuta 2008) oli ranskalainen keihäänheittäjä ja koripalloilija.

Bouligaud voitti naisten keihäänheitossa Ranskan mestaruuden vuosina 1939, 1941 ja 1942. Hän paransi Ranskan ennätystä vuonna 1941 ensin tulokseen 38,04&nbsp;m ja sitten tulokseen 38,24&nbsp;m, jonka ylitti vasta Evelyne Pinard elokuussa 1948. Kansainvälisiin arvokilpailuihin Bouligaud ei keihäänheitossa osallistunut. Hän edusti AL Paris -seuraa.

Bouligaud pelasi myös koripalloa ja oli mukana EM-kilpailuissa vuonna 1938, jossa Ranska sijoittui neljänneksi.

## Lähteet
* 

### Viitteet
PEN/Faulkner-palkinto

**PEN/Faulkner -palkinto** on PEN/Faulkner-säätiön jakama kaunokirjallisuuspalkinto, jota on jaettu vuosittain maaliskuussa vuodesta 1981 lähtien. Palkinto on nimetty kirjailija William Faulknerin mukaan, ja sen arvo on 15&nbsp;000 dollaria (noin 12&nbsp;000 euroa). Kansainvälisen kirjailijaliitto PEN on säätiön kanssa yhteistyössä palkinnon tukemisessa. 

## Historia
PEN/Faulkner-palkinnon perusti kansainvälinen kirjailijaliitto PEN, joka nimesi palkinnon kirjailija William Faulknerin mukaan. Faulkner itse perusti nuorille kirjoittajille suunnatun palkinnon voitettuaan Nobelin kirjallisuuspalkinnon vuonna 1949. Palkinnon suuruus on 15&nbsp;000 dollaria ja se jaetaan vuosittain yhdelle yhdysvaltalaiselle kirjailijalle. Palkinto on yksi osa PENin tarkoitusta ”tuoda amerikkalaiset kirjailijat ja lukijat yhteen erilaisissa tapahtumissa, jotka edistävät rakkautta kirjallisuuteen”. Neljä finalistia saavat palkinnoksi 5&nbsp;000 dollaria. 

Palkinnon myöntäminen alkaa, kun PEN valitsee kolme huomattavaa kaunokirjailijaa, jotka valitsevat lopulta voittajateoksen ja neljä finalistia kaikkien osallistuvien, noin 300 romaanin ja novellikokoelman joukosta. Palkintosummien määrästä johtuen PEN/Faulkner-palkinto on Yhdysvaltain suurin muiden kirjailijoiden jakama kirjallisuuspalkinto. Kaikki viisi voittavaa kirjailijaa lukevat teoksiaan palkintojenjakogaalassa, joka järjestetään joka vuosi maaliskuussa Folger Shakespeare -kirjastossa.

PEN/Faulkner-kirjallisuuspalkinto on vuosien saatossa muotoutunut yhdeksi Yhdysvaltain arvostetuimmista kirjallisuuspalkinnoista. 

## Palkitut

## Lähteet

## Aiheesta muualla
* PEN/Faulkner -säätiön kotisivut  (englanniksi)
Parhaan käsikirjoituksen Jussi

**Parhaan käsikirjoituksen Jussi** on yksi Filmiaura ry:n vuosittain jakamista Jussi-palkinnoista.

## Useamman palkinnon voittaneet henkilöt

;Kolme
*Aki Kaurismäki
*Matti Kassila
*Markku Pölönen

;Kaksi
*Viljo Hela
*Matti Ijäs
*Juha Nevalainen
*Paavo Westerberg

## Voittajat ja ehdokkaat
### 1945–1998

### 1999–

## Lähteet
Mos Def

**Yasiin Bey**, aiemmin **Mos Def,** oikealta nimeltään **Dante Terrell Smith**, (s. 11. joulukuuta 1973 Brooklyn, New York, New York) on yhdysvaltalainen näyttelijä ja rap-artisti. Hänet tunnetaan muun muassa elokuvista *[[Brown Sugar (elokuva)|Brown Sugar]]* (2002), *[[Civil Brand]]* (2002), *[[The Italian Job]]* (2003), *[[The Woodsman]]* (2004), *[[Pienten sydänten pelastajat]]* (2004), *[[Linnunradan käsikirja liftareille (elokuva)|Linnunradan käsikirja liftareille]]* (2005), *[[16 Blocks]]* (2006), *[[Cadillac Records]]* (2008), *[[Be Kind Rewind]]* (2008) ja *[[Uusia alkuja]]* (2013).

Näyttelijäntyöstään **Yasiin Bey** on ollut Golden Globe- ja Emmy-ehdokkaana. Hän on myös ollut ehdolla Grammy-palkinnon saajaksi musiikistaan.

## Yksityiselämä
Smith varttui Brooklynissa Bedford-Stuyvesantin alueella.

Smith oli naimisissa Maria Yepesin kanssa vuodet 1996–2006. Smithillä on yhteensä kuusi lasta, joista kaksi Maria Yepesin kanssa.

## Diskografia
### Albumit
*1998: *[[Black Star (Black Starin albumi)|Black Star]]* (Talib Kwelin kanssa)
*1999: *[[Black on Both Sides]]*
*2004: *[[The New Danger]]*
*2006: *[[True Magic]]*
*2009: *[[The Ecstatic]]*

### Singlet

## Palkinnot
* Black Reel (2005, 2008)

## Ehdokkuudet
* Image Award (2003, 2005, 2009)
* Black Reel (2003, 2004, 2005, 2008)
* Black Movie Award (2006)
* Golden Globe (2005)
* Golden Satellite Award (2005)
* Teen Choice Award (2003, 2005)
* Emmy (2004)
* Breaktrough Award (2004)

## Lähteet

## Aiheesta muualla

* 
*
Ted DiBiase Jr

**Theodore Marvin DiBiase Jr.** (s. 8. joulukuuta 1982 Clinton, Mississippi) on yhdysvaltalainen showpainija, joka työskenteli WWE:ssä vuosina 2007–2013. Hän on WWE Hall of Famen ”Million Dollar Man” Ted DiBiasen poika.

Vuonna 2009 Dibiase esiintyi elokuvassa *[[The Marine 2]]*.

## Lähteet

* WWE-profiili
* Online World of Wrestling -profiili
Michael Louette

**Michael Louette** on belgialainen lintutieteilijä.

Louette väitteli tohtoriksi Antwerpenin yliopistossa 1977. Hän työskentelee Tervurenin Musée royal de l’Afrique centralessa ja tutkii etenkin afrikkalaisia lintuja.

Louette on nimennyt linnuista guineanloistikan (*Melignomon eisentrauti*), kivujärvenkehrääjän (*Caprimulgus prigoginei*) (maanmiehensä Alexandre Prigoginen kunniaksi) ja yhdessä Constantine Walter Bensonin kanssa lufirankutojan (*Ploceus ruweti*).

## Lähteet

* Zoonomen
Lomnický štít

**Lomnický štít** on yksi korkeimmista vuorenhuipuista Tatravuorilla, Prešovin alueella Slovakiassa. Huipun korkeus merenpinnan tasosta on 2 634 metriä.

Ensimmäisenä huipulle nousi englantilainen Robert Townson Malá Studená Dolinan (”Pieni Kylmä Laakso”) laaksosta vuonna 1793.

Vuodesta 1940 asti huipulle on ollut pääsy Tatranská Lomnicasta korkeaa köysirataa pitkin kulkevalla gondolihissillä. Huipusta tuli Vysoké Tatryn eniten käydyin. Köysirata on yksi Euroopan jyrkimmistä, eikä kahden korkeimman aseman välillä ole ollenkaan tukipylväitä. Huipulla oleva köysiratahissiasema on yhteydessä Slovakian korkeimmalle sijoitettuun tähtitieteelliseen ja meteorologiseen observatorioon. Huipulle rakennettiin televisiolähetysasema vuonna 1957, ja voimalinjat sinne tuotiin Skalnatá dolinasta (”Kivinen Laakso”) vuonna 1965.

## Aiheesta muualla

* Tietoa ja kuvia, Vysoketatry.com, Vysoké Tatry (The High Tatras) (englanniksi)

## Lähteet
Mikko Jokela (poliitikko)

**Mikko Eljas Eenokki Jokela** (10. lokakuuta 1928 Rovaniemi – 17. joulukuuta 2007 Rovaniemi) oli suomalainen Keskustapuolueen poliitikko, kansanedustaja ja ministeri. Hän toimi kansanedustajana  8. tammikuuta 1972 – 20. maaliskuuta 1987 ja oli sisäministerinä Kalevi Sorsan kolmannessa hallituksessa 19. helmikuuta 1982 – 6. toukokuuta 1983.

Jokela opiskeli Helsingissä valtio-oppia ja oikeustiedettä. Varatuomarin arvon hän sai vuonna 1961, ja opintojensa jälkeen hän piti asianajotoimistoa Kemijärvellä. Vuonna 1966 hänet valittiin Rovaniemen maalaiskunnan kunnanjohtajaksi ja vuonna 1975 eduskuntaan. Kalevi Sorsan kolmannessa hallituksessa Jokela toimi toisena sisäministerinä noin vuoden ajan. Vuonna 1987 hänet valittiin Kunnallisliiton toimitusjohtajaksi.

## Lähteet
*Mikko Jokelan tiedot Valtioneuvoston ministerikortistossa
*

### Viitteet
Aldo Colliander

**Aldo Mamadou Nidaye Colliander** (s. 4. kesäkuuta 1978) on ruotsalainen uransa lopettanut raskaan sarjan nyrkkeilijä. Hän syntyi Senegalissa mutta muutti vuonna 1987 äitinsä kanssa Ruotsiin. Amatöörinä hän otteli 58 ottelua, joista hävisi vain 8. Colliander siirtyi ammattilaiseksi vuonna 2002. Ammattilaisurallaan hän otteli 15 ottelua joista voitti 13 ja hävisi 2. 

## Aiheesta muualla
* Aldo Colliander boxrec.com:ssa
James C. Greenway, Jr.

**James Cowan Greenway, Jr.** (7. huhtikuuta 1903 New York City – 1989) oli yhdysvaltalainen lintutieteilijä.

James Greenwayn isä oli Yalen yliopiston lääkäri ja James kasvoi yliopiston tuntumassa Greenwichissä Connecticutissa. Hän valmistui Phillips Exeter Academysta 1922 ja Yalesta 1926. Sitten hän toimi *Brooklyn Eagle* sanomalehden toimittajana muutaman vuoden. 1929 hän osallistui amerikkalais-ranskalaiselle tutkimusmatkalle Madagaskariin. Loppuvuodesta 1929 hän jatkoi matkaa Indokiinaan.

Greenway työskenteli Harvardin yliopiston vertailevan eläintieteen museossa 1932–1960, ensin lintuosaston apulaiskuraattorina ja James Lee Petersin kuoltua kuraattorina vuodesta 1952 alkaen. Näiden vuosien aikana hän osallistui useille tutkimusretkille Länsi-Intian saaristoon, etenkin Bahamalle. Toisessa maailmansodassa Greenway palveli merivoimien luutnanttina muun muassa Uudella-Kaledonialla. Sodan jälkeen hän palasi virkaansa, mutta erosi 1960 ja muutti kotitilalleen Greenwichiin.

Greenway toimi American Museum of Natural Historyn johtokunnassa 1960–1971 ja lintuosaston tutkimusapulaisena vuodesta 1962 aina kuolemaansa saakka. Hän aloitti valtavan urakan selvittääkseen ja luetteloidakseen museon kaikki lintunäytteet. Hän julkaisi aiheesta kolme luetteloa (1973, 1978 ja 1987). Vuonna 1958 Greenway julkaisi suurta huomiota herättäneen teoksen maailman hävinneistä ja uhanalaisista linnuista *Extinct and Vanishing Birds of the World*. Vuosina 1960 ja 1962 hän toimitti Ernst Mayrin kanssa *Peters Check-list of Birds of the World*in yhdeksännen ja 15. osan. Vuonna 1978 Greenway matkusti Uuteen-Kaledoniaan Francois Vuilleumierin kanssa

Greenway liittyi American Ornithologists' Unionin 1930. Hänen vaimonsa oli Mary Frances Oakes.

Greenway nimesi useita lintujen alalajeja, muun muassa ruskopunavarpusen alalajin *rubicundus*.

## Lähteet
* Muistokirjoitus (''The Auk'' 109.)
Siivo Kantala

**Siivo Kantala** (26. marraskuuta 1891 Sääksmäki – 9. heinäkuuta 1954 Sääksmäki) oli suomalainen maanviljelysneuvos, maalaisliittolainen poliitikko ja ministeri. 

Siivo Kantalan vanhemmat olivat maanviljelijä Kalle Kantala ja Johanna Aakkula ja puoliso vuodesta 1934 Hildur Viktoria Jansson. Vuonna 1913 ylioppilaaksi tullut Kantala valmistui agronomiksi 1917. Hän työskenteli tilanhoitajana Espoossa 1917–1921 ja Jokioisten kartanoissa 1921–1927 sekä kartanoitten toimitusjohtajana 1931–1945. Mustialassa Kantala oli tilanhoitajana ja karjanhoitokoulun johtajana 1927–1931, Pellonraivaus-yhtiön toimitusjohtaja hän oli 1941–1942, samoin kuin kulkulaitosten ja yleisten töiden ministeriön toimistopäällikkö. Kansanhuoltoministerinä Kantala toimi Jukka Rangellin hallituksessa 1942–1943, vuodesta 1945 hän oli maanviljelijä omalla tilallaan.

## Lähteet
*Siivo Kantalan tiedot valtioneuvoston ministerikortistossa 

### Viitteet
Haluan vaimoni takaisin

**Haluan vaimoni takaisin** () on vuonna 1951 ilmestynyt yhdysvaltalainen komediaelokuva, jonka on ohjannut Richard Sale. Pääosissa ovat Claudette Colbert, Macdonald Carey, Zachary Scott, Barbara Bates ja Marilyn Monroe. Sivurooleissa ovat muiden muassa Robert Wagner ja Frank Cady. I. A. L. Diamond ja F. Hugh Herbert laativat käsikirjoituksen Mortimer Brausin tarinan "*My Mother-in-Law, Miriam*" pohjalta.

*Haluan vaimoni takaisin* on mustavalkoinen ja pituudeltaan 77 minuuttia eli tunnin ja 17 minuutin verran. *Haluan vaimoni takaisin* sai ensi-iltansa kotimaassaan ensimmäisen kerran Los Angelesissa 31. lokakuuta vuonna 1951 ja toisen kerran New Yorkissa 6. marraskuuta. Suomeen *Haluan vaimoni takaisin* ilmestyi 11. heinäkuuta vuonna 1952. 20th Century Fox tuotti elokuvan.

## Juoni
Keski-ikäisen pariskunnan Miriam ja Hugh Halsworthin (Colbert ja Carey) avioeron astuessa voimaan mies alkaakin katua, ja tyttärensä avustuksella yrittää saada vaimonsa takaisin.

## Näyttelijät

## Aiheesta muualla
*
*
*''Haluan vaimoni takaisin'' Amazonissa 
*''Haluan vaimoni takaisin'' New York Timesin sivuilla 
*''Haluan vaimoni takaisin'' AllMoviessa 
*''Haluan vaimoni takaisin'' TCM Movie Databasessa
Todd Tiahrt

**Todd Tiahrt** (s. 15. kesäkuuta 1951 Vermillion, Etelä-Dakota) on yhdysvaltalainen republikaanipoliitikko. 

Tiahrt toimi 16 vuoden ajan, 3. tammikuuta 1995 – 3. tammikuuta 2011, Yhdysvaltain edustajainhuoneen jäsenenä Kansasin osavaltion 4. vaalipiiristä. Hänet valittiin ensimmäisen kerran marraskuun 1994 vaaleissa, joissa hän voitti vuodesta 1977 edustajainhuoneen jäsenenä olleen demokraatti Dan Glickmanin prosentein 53–47. Kaikkiaan hänet valittiin kahdeksalle kaksivuotiskaudelle, viimeisen kerran marraskuussa 2008, jolloin hän sai annetuista äänistä 64 prosenttia ja päävastaehdokas Don Betts 32 prosenttia. Hän ei ollut enää ehdolla marraskuun 2010 vaaleissa. Aiemmalla poliittisella urallaan Tiahrt toimi Kansasin senaatin jäsenenä, vuodesta 1993 vuoteen 1995. Vuonna 1990 hän pyrki Kansasin edustajainhuoneeseen, muttei tullut valituksi.   

Tiahrt on opiskellut South Dakota School of Mines and Technologyssa, Evangel Collegessa (nyk. Evangel University), jossa hän suoritti Bachelor of Arts -tutkinnon, ja Southwest Missouri State Universityssä (nyk. Missouri State University), jossa hän suoritti Master of Business Administration -tutkinnon. Hän toimi opettajana Evangel Collegessa ja Kansas Newman Collegessa (nyk. Newman University) ja vuodesta 1981 edustajainhuoneeseen valitsemiseensa saakka hän työskenteli Boeingin palveluksessa.  

Tiahrt on helluntailaisen Assemblies of God -kirkkokunnan jäsen. Hän on ollut vuodesta 1976 naimisissa Vicki Tiahrtin (o.s. Holland) kanssa, jonka kanssa hän on saanut kolme lasta, tyttären ja kaksi poikaa. Heidän nuorin lapsensa, poika, kuoli vuonna 2004, 16-vuotiaana.

## Lähteet
*Todd Tiahrtin verkkosivut  
*Tiahrt Biographical Directory of the United States Congressin sivuilla 
### Viitteet
Juho Pilppula

**Juho Erland (J. Erl.) Pilppula** (28. toukokuuta 1886 Laitila – 14. helmikuuta 1973 Laitila) oli suomalainen maalaisliittolainen poliitikko, kansanedustaja ja ministeri. Ammatiltaan hän oli maanviljelijä.

Pilppula oli kansanedustajana Turun läänin eteläisestä vaalipiiristä 2. syyskuuta 1927 – 21. heinäkuuta 1948. Hän toimi ministerinä valtiovarainministeriössä Risto Rytin toisessa hallituksessa 31. heinäkuuta 1940 – 4. tammikuuta 1941. Jouduttuaan väistymään ministerin tehtävästä Pilppula toimi maalaisliiton eduskuntaryhmän puheenjohtajana 1941–1943. Hän luopui tehtävästä 1943 jouduttuaan syytteeseen säännöstelyrikkomuksesta.

Pilppula oli sotasyyllisyysoikeuden jäsen 1945–1946. Hän oli aktiivinen myös kunnallispolitiikassa ja sai kunnallisneuvoksen arvonimen 1936.

## Lähteet

## Aiheesta muualla
* Pilppulan valtioneuvoston ministerikortistossa
Tahvo Rönkkö

**Tahvo Heikki Rönkkö** (8. joulukuuta 1905 Sonkajärvi – 15. helmikuuta 1993 Sonkajärvi) oli suomalainen keskustapuolueen poliitikko ja maatalousministeri. Hän toimi maatalousministerinä Martti Miettusen hallituksessa 14. heinäkuuta 1961 – 13. huhtikuuta 1962 ja kansanedustajana vuosina 1948–1972.

## Lähteet
* 
*
Veikko Savela

**Erkki Veikko Savela** (28. kesäkuuta 1919 Lappajärvi – 16. heinäkuuta 2015 Seinäjoki) oli suomalainen Keskustapuolueen poliitikko. Savela oli kansanedustaja vuosina 1958–1970 ja kulkulaitosten ja yleisten töiden ministeri Ahti Karjalaisen I hallituksessa 13. huhtikuuta 1962 – 18. joulukuuta 1963. Savela oli siviiliammatiltaan maanviljelijä ja agronomi, ja hänelle myönnettiin 1983 maanviljelysneuvoksen arvonimi. 

Savela oli Maalaisliittolaiset ylioppilaat -yhdistyksen puheenjohtaja vuosina 1947–1948 ja Suomi–DDR-Seuran puheenjohtaja 1968–1988.

## Vaalimenestys
### [[Eduskuntavaalit]]
* 1958: 3 717 ääntä (Vaasan läänin itäinen vaalipiiri, valittiin) 
* 1962: 5 195 ääntä (Vaasan vaalipiiri, valittiin) 
* 1966: 5 030 ääntä (Vaasan vaalipiiri, valittiin) 
* 1970: 3 628 ääntä (Vaasan vaalipiiri, ei valittu) 

### [[Suomen kuntavaalit|Kunnallisvaalit]]
* 1953: (Lappajärvi, valittiin) 
* 1956: (Lappajärvi, valittiin) 
* 1960: (Lappajärvi, valittiin) 
* 1964: (Lappajärvi, valittiin) 
* 1968: 94 ääntä (Lappajärvi, valittiin) 
* 1972: 107 ääntä (Lappajärvi, valittiin) 
* 1976: 66 ääntä (Lappajärvi, valittiin) 
* 1980: 61 ääntä (Lappajärvi, valittiin) 

## Lähteet
* 
* 

### Viitteet
Nathan Fillion

**Nathan C. Fillion** (s. 27. maaliskuuta 1971 Edmonton, Alberta) on kanadalainen näyttelijä, joka tunnetaan roolistaan Malcolm Reynoldsina televisiosarjassa *[[Firefly (televisiosarja)|Firefly]],* rikoskirjailija Richard Castlen roolista televisiosarjassa *[[Castle (televisiosarja)|Castle]]* ja 45-vuoden iässä poliisin uran aloittaneen John Nolanin roolista televisiosarjassa *[[The Rookie (televisiosarja)|The Rookie]]*. 

Hän opiskeli näyttelemistä Albertan yliopistossa ja on sittemmin esiintynyt enimmäkseen televisiosarjoissa, kuten *[[Spin City]]*, *[[Buffy, vampyyrintappaja]]*, *[[Kaksi kaveria, tyttö ja pizzapaikka]]*, *[[Lost]]* ja *[[Täydelliset naiset]]*. Lisäksi Fillion on tehnyt myös äänirooleja animaatioihin, kuten *[[Kukkulan kuningas]]*, *[[Justice League Unlimited]]*, *[[Robot Chicken]]*, *[[Wonder Woman (vuoden 2009 elokuva)|Wonder Woman]]* ja *[[Green Lantern: Emerald Knights]]*.

## Filmografia
### Elokuvat

### Televisiosarjat

### Ääninäyttely videopeleissä

## Aiheesta muualla

*
Valittujen Palojen Kirjavaliot

**Valittujen Palojen Kirjavaliot** on Valittujen Palojen Suomessa kustantama kirjasarja, jossa julkaistaan lyhennettyjä romaaneja. 

Kirjasarja on ilmestynyt vuoden 1997 lopusta Yhdysvalloissa nimellä *Reader's Digest Select Editions*. Sitä ennen vuodesta 1950 alkaen kirjasarja oli siellä nimeltään *Reader's Digest's Condensed Books*. Noin 500-sivuinen kirja sisältää 3-4 tiivistettyä romaania.

## Lähteet

## Aiheesta muualla
Tietokonearkkitehtuuri

**Tietokonearkkitehtuuri** kuvaa tietokoneen rakenteen erikseen määriteltyinä komponentteina ja niiden välisinä suhteina.

Tavallisin arkkitehtuuri on ns. Von Neumannin arkkitehtuuri, jossa muisti on jaettu eri osien kesken.
Toinen tunnettu on ns. Harvardin arkkitehtuuri, joka erottelee ohjelmakomennot ja datan erillisiin muistiavaruuksiin. 

Arkkitehtuurien käsittelemät osat ovat nykyisin mikroprosessorien sisäistä arkkitehtuuria useissa tapauksissa kuten erilliset rekisterit.

Useimmat tietojenkäsittelytieteilijät ovat samaa mieltä, että tietotekniikassa on ollut neljä selkeästi erotettavaa paradigmaa tai aikakautta:
* eräajo (1960-luku, erityisosaaminen, tietokonehuoneet)
* osituskäyttö (1970-luku, asiantuntijat, päätehuoneet)
* työpöytäympäristö (1980-luku, yksilöt, työpöydät)
* tietokoneverkko (1990-luku, ryhmät, mobiili)
Myöhemmin ovat tulleet muun muassa klusteroidut ratkaisut.

Flynn esitteli vuonna 1966 Flynnin taksonomian, jonka mukaan arkkitehtuuri voidaan jakaa neljään luokkaan: SISD, SIMD, MISD ja MIMD. Perinteiset von Neumannin arkkitehtuurin mukaiset yhden suorittimen tietokoneet ovat SISD-järjestelmiä. Rinnakkaisesti suorittavat ovat SIMD- tai MIMD-järjestelmiä. D. J. Kuck esitti vuonna 1978 laajennuksen Flynnin taksonomiaan, jonka myötä olisi 16 arkkitehtuuriluokkaa.

Tietokoneet voidaan jakaa muistin kytkentätavan eli muistiarkkitehtuurin mukaan: UMA (uniform memory access), NUMA (non-uniform memory access) ja COMA (cache-only memory access).

Tietotekniikan kasvuun ja yleistymiseen liitetään massavalmistettujen mikroprosessorien edullisuus, sekä kaksi muuta tekijää: assembly-kielen vähentyminen helpotti yhteensopivuutta; ja standardoitujen valmistajista riippumattomien käyttöjärjestelmien kuten Unixin ja Linuxin käyttö laski kustannuksia samalla pienentäen riskejä uusien arkkitehtuurien julkaisemiseen. Muutokset mahdollistivat yksinkertaisemmat RISC-suorittimet, joiden julkaisu nosti suorituskykytasoa, ja matkapuhelimissa sekä energian käyttö että piisirun pinta-ala vaikuttivat RISC-pohjaisen ARM-suorittimen dominointiin.

## Katso myös
* Muistiarkkitehtuuri

## Lähteet
Marja Lahti

**Ida Maria (Marja) Lahti** (3. joulukuuta 1901 Kymi – 19. huhtikuuta 1967 Helsinki) oli suomalainen Keskustapuolueen poliitikko ja maatalousministeri. Hän toimi kansanedustajana 29. maaliskuuta 1954 – 19. huhtikuuta 1967 ja  maatalousministerinä Johannes Virolaisen hallituksessa 12. syyskuuta 1964 – 27. toukokuuta 1966. Hän toimi myös kunnanvaltuutettuna Virolahdella.

## Lähteet
*Marja Lahden tiedot valtioneuvoston ministerikortistossa 
*Marja Lahti 1901-1967 - Kymenlaaksolaiset vaikuttajahahmot 
*
Mikko Jokela

**Mikko Jokela** voi viitata seuraaviin henkilöihin:

*Mikko Jokela (s. 1947), diplomaatti
*Mikko Jokela (s. 1980), jääkiekkoilija
*Mikko Jokela (s. 1947), muusikko
*Mikko Jokela (1928–2007), poliitikko
Eksoskeleton

**Eksoskeleton** on keinotekoinen, moottoroitu ulkoinen tukiranka, joka puetaan päälle keventämään fyysistä työtä.

Eksoskeletonin avulla ihminen voi kantaa vaivatta paljon painavampia kuormia kuin ilman sitä. Eksoskeletonista on apua esimerkiksi vammautuneelle tai muusta syystä heikolle henkilölle. Niitä kehitetään myös sotilaskäyttöön.

## Lähteet
Zellur Rahman

**Zellur Rahman** (, , Bangladesh – 20. maaliskuuta 2013 Singapore) oli Bangladeshin presidentti helmikuusta 2009 kuolemaansa saakka.

## Ura
Rahman osallistui vuoden 1952 Bengalin kielen liikkeeseen, jonka tavoitteena oli tehdä bengalista Pakistanin virallinen kieli. Myöhemmin hän liittyi awamiliitto-puolueeseen, jonka ehdokkaana hänet valittiin Pakistanin parlamenttiin vuonna 1970. Bangladeshin itsenäisyyssodan aikana 1971 Rahman osallistui maanpaossa olleen Bangladeshin hallituksen toimintaan.

Itsenäisyyssodan jälkeen Rahman nousi awamiliiton pääsihteeriksi ja hänet valittiin vuoden 1973 vaaleissa Bangladeshin parlamenttiin. Bangladeshin presidentti Mujibur Rahmanin murhan jälkeen Zellur Rahman pidätettiin ja hän oli neljä vuotta vankilassa.

Rahman oli ministeri vuosina 1996–2001. Hän oli ainoa vuoden 2009 vaaleihin ilmoittautunut ehdokas, ja 11. helmikuuta 2009 vaalilautakunta julisti hänet Bangladeshin seuraavaksi presidentiksi.

Rahman kuoli kesken presidenttikautensa maaliskuussa 2013 ollessaan sairaalahoidossa Singaporessa munuais- ja hengitystieongelmien vuoksi. 

## Lähteet

## Aiheesta muualla
Home Town Story

**Home Town Story** on Arthur Piersonin ohjaama, tuottama ja käsikirjoittama yhdysvaltalainen draamaelokuva vuodelta 1951, jonka pääosissa ovat Jeffrey Lynn, Donald Crisp ja Marilyn Monroe. Sivuosissa ovat muiden muassa Marjorie Reynolds, Alan Hale Jr. ja Barbara Brown. *Home Town Story* on mustavalkoinen ja pituudeltaan 61 minuuttia. *Home Town Story* sai ensi-iltansa kotimaassaan 18. toukokuuta vuonna 1951. Metro-Goldwyn-Mayer -yhtiö tuotti elokuvan.

## Juoni

Blake Washburn (Jeffrey Lynn) on epäonnistunut senaattori, joka päättää ottaa aseman *Herald* -sanomalehden uutistoimittajana hävittyjen vaalien jälkeen. Hän on päättänyt paljastaa suuryritysten väärinkäytöksiä, mutta kun onnettomuus sattuu kouluretkellä, Washburnin uskomukset on kyseenalaistettu.

## Rooleissa

## Aiheesta muualla
*
*
*''Home Town Story'' Amazonissa
Jehovan todistajista eriytyneet liikkeet

**Jehovan todistajista eriytyneitä liikkeitä** on historian aikana ollut useita. Osa liikkeistä on toiminut vain hetken aikaa, ja osa toimii edelleen. Liikkeiden eriytymisen voi jakaa karkeasti kolmeen luokkaan: alkuaikojen ja Russellin kuoleman jälkeiset jakautumiset, myöhemmät jakaantumiset ja modernit jakaantumiset. 

## Alkuaikojen jakautumiset
Ensimmäiset jakaantumiset tapahtuivat jo 1900-luvun alussa, vain hieman Raamatuntutkijoiden liikkeen perustamisen jälkeen. Ensimmäisistä jakaantumisista syntyneisiin liikkeisiin kuuluivat esimerkiksi "Uuden Liiton Raamatuntutkijat" ja "Vapaat Raamatuntutkijat".

Vuonna 1919 Paul S. L. Johnson, Russellin läheinen ystävä, perusti Maallikoiden kotisaarnaajaliikkeen (*Laymen's Home Missionary Movement*). Liike aloitti heti voimakkaan hyökkäyksen Joseph Franklin Rutherfordia vastaan. Rutherford oli noussut Jehovan todistajien johtohenkilöksi Russellin kuoleman jälkeen.

Elliott Kenan Kamwana perusti 1900-luvun alussa Itä-Afrikkaan Kitawala-liikkeen, joka perustui Vartiotorni-seuran oppeihin. Liikkeellä sinällään ei ollut mitään tekemistä Jehovan todistajien Vartiotorni-seuran kanssa. 

## Myöhemmät jakaantumiset
Myöhempiin jakaantumisiin kuuluvat esimerkiksi  "Aamunkoiton Raamatuntutkijoiden seura" ja "Kansainvälinen raamatuntutkijoiden liitto".
Itä-Euroopassa toimii True Faith Jehovah's Witnesses, joka syntyi rautaesiripun taakse jääneiden Jehovan todistajien pitäydyttyä Rutherfordin aikaisessa opissa.

## Modernit jakaantumiset
Moderneja jakaantumisia voidaan kutsua myös "Internet-ajan jakaantumisiksi". Näistä merkittävin on 2004 perustettu "Herran Todistajat" -liike. Liikkeen perustaja toimi amerikkalainen matemaatikko Gordon Richie, joka erotettiin Jehovan todistajien seurakunnasta vuonna 1996. Ritchien mukaan Jehovan todistajat olivat "ainoa tosi uskonto" vuoteen 2004 asti, kunnes hän perusti oman liikkeensä. 

Toinen merkittävä modernin ajan jakaantuminen tapahtui 2007 kun Greg G. Stafford perusti "Jahin kristilliset todistajat" -liikkeen. Ennen liikkeen perustamista hän tuli tunnetuksi Jehovan todistajien oppeja puolustavasta kirjastaan "Defending Jehovah's Witnesses". Hän kuitenkin erosi Jehovan todistajien seurakunnasta ja perusti oman ryhmittymänsä. Jakaantumisen syy ei ollut niinkään oppinäkemyksissä, vaan tavassa, jolla Jehovan todistajien virallista organisaatiota johdetaan. Stafford jatkaa yhä Jehovan todistajien oppien puolustamista, vaikka hän virallisesti onkin eronnut ja toimii oman liikkeensä parissa. 

## Lähteet

## Aiheesta muualla
* :en:Bible Student movement; Raamatuntutkijoista eronneita liikkeitä vuoteen 1931 asti
* :en:Jehovah's Witnesses splinter groups; Jehovan todistajista eronneita liikkeitä vuodesta 1931 eteenpäin.
Macrianus

**Macrianus** oli roomalainen nimi:

*Macrianus Major, roomalainen usurpaattori 260-luvulla
*Macrianus Minor, edellisen poika
*Macrianus (kuningas), 300-luvulla elänyt alemannien kuningas.
John Lubbock

**John Lubbock, Aveburyn 4. baronetti ja 1. paroni** (30. huhtikuuta 1834 – 28. toukokuuta 1913) oli englantilainen pankkiiri, poliitikko, biologi ja arkeologi. Hän opiskeli Etonissa vuodesta 1845 alkaen, minkä jälkeen hän työskenteli isänsä omistamassa pankissa. Vuonna 1856 hänestä tuli myös pankin osaomistaja. Vuonna 1865 Lubbock peri baronetin arvon isältään. Vuosina 1870–1880 hän toimi liberaalipuolueen parlamenttiedustajana. Lubbockin hävittyä vuoden 1880 vaalit liberaalipuolueen edustajana hänet valittiin samana vuonna House of Commonsiin London Universityn edustajana. Hän oli ollut tuon yliopiston varakansleri vuodesta 1872.

Lubbock valittiin Institute of Bankersin puheenjohtajaksi vuonna 1879. Vuonna 1881 hän toimi British Association for the Advancement of Sciencen puheenjohtajana ja vuosina 1881–1886 Linnean Societyn puheenjohtajana. Biologiassa Lubbock tutki erityisesti pistiäisiä. Hän keksi termit ”paleoliittinen” ja ”neoliittinen”. Lubbock oli kirjeenvaihdossa Charles Darwinin kanssa, ja jonkin aikaa myös asui hänen naapurinaan.
Roger Bourbonnais

**Roger Bourbonnais** (s. 26. lokakuuta 1942 Edmonton, Alberta) on entinen kanadalainen jääkiekkoilija.  Hän edusti Kanadaa kahdesti talviolympialaisissa, joissa molemmissa saavutti pronssimitalin. Hänet kutsuttiin International Ice Hockey Federation Hall of Fameen 1999.

Bourbonnais pelasi neljästi jääkiekon MM-kisoissa, joista hänellä oli tuomisinaan pronssiset mitalit vuosina 1964, 1966 ja 1967.

Roger Bourbonnais'n lapsenlapsi Jaime Bourbonnais on jääkiekon maajoukkuepelaaja.

## Lähteet

## Aiheesta muualla
* 
* IIHF Hockey Hall of Fame bio
Markus Törnvall

**Markus Törnvall** (s. 31. joulukuuta 1964 Nastola) on suomalainen jalkapalloilija.

Keskikentällä pelannut Törnvall edusti urallaan Kuusysiä, Valkeakosken Hakaa, Lahden Reipasta, Rovaniemen Palloseuraa ja Tampereen Ilvestä. Hän voitti Kuusysissä Suomen mestaruuden 1982 ja 1984 sekä SM-hopeaa 1987. Törnvall voitti myös Suomen Cupin kahdesti vuosina 1983 ja 1987. Kauden 1988 Törnvall pelasi Reippaassa yhdessä Jari Litmasen kanssa muodostaen hänen kanssaan tehokkaan kaksikon, jonka jälkeen Törnvall pelasi kaksi kautta Ruotsin pääsarjassa IFK Norrköpingissä vuosina 1989–1990 ja oli mukana voittamassa Ruotsin mestaruutta kaudella 1989. Useat loukkaantumiset hankaloittivat Törnvallin sopeutumista Norrköpingissä eikä hän koskaan tehnyt lopullista läpimurtoaan ulkomailla. Hänelle kertyi pääsarjaotteluita Suomessa 190 ja Ruotsissa 20.

Maajoukkueessa Törnvall pelasi 25 maaottelua, joissa hän teki yhden maalin.

## Saavutukset
* Lupaava pelaaja 1983
* Nuorten maajoukkueen paras pelaaja 1984
* Suomen mestaruus 1982, 1984
** SM-hopea 1987
* Suomen Cup 1983, 1987
* Ruotsin mestaruus 1989

## Lähteet
* 

### Viitteet
Manuel Medina Ortega

**Manuel Medina Ortega** (s. 15. joulukuuta 1935 Arrecife, Las Palmas) on espanjalainen poliitikko ja Euroopan parlamentin jäsen. Hän edustaa Espanjan sosialistista työväenpuoluetta

Medina on lakitieteen tohtori ja on toiminut vuodesta 1975 Madridin yliopiston professorina. Vuodesta 1986 lähtien hän on ollut Euroopan parlamentin jäsen.

## Lähteet
* Medinan esittely Euroopan parlamentin sivuilla
Albin Lönnberg

**Albin (Abbe) Anian Alfons Lönnberg** (15. elokuuta 1904 – 20. kesäkuuta 1955) oli suomalainen jalkapalloilija ja jääpalloilija.

Lönnberg pelasi HIFK:ssa ja Suomen maajoukkueessa 1920- ja 1930-luvulla. Hän voitti Suomen mestaruuden 1933 sekä SM-hopeaa 1928 ja 1929. Maajoukkueessa Lönnberg pelasi 21 maaottelua, joissa hän teki seitsemän maalia.

Jääpalloa Lönnberg pelasi HIFK:ssa 50 SM-sarjaottelua kausina 1923–1936 saavuttaen 2 SM-kultaa ja 3 SM-hopeaa. Maaotteluedustuksia hänelle tuli 6 A- ja 2 B-maaottelua.  

Jääkiekkoa Lönnberg pelasi SM-sarjassa maalivahtina kaudella 1933–1934 Helsingin Palloseurassa ja saavutti SM-hopeaa. Hän pelasi myös yhden A-maaottelun. 

## Lähteet
Macrianus Major

**Fulvius Macrianus**, usein **Macrianus Major** (, k. 261) oli roomalainen kenraali ja usurpaattori. Hän palveli keisari Valerianuksen armeijassa ja toimi muun muassa virkailijana (*rationibus Augusti*) Egyptissä. Hänellä oli luultavasti Junia -niminen vaimo. 

Macrianus oli Valerianuksen upseereita sotaretkellä persialaisia vastaan idässä (*procurator arcae et praepositus annonae in expeditione Persica*). Roomalaiset kärsivät kuitenkin suuren tappion Carrhaen lähistöllä kesällä 260, ja Valerianus joutui persialaisten vangiksi. Sen jälkeen Persian kuninkaan Sapor I:n joukot hyökkäsivät Vähään-Aasiaan ryöstellen aluetta. Macrianus ja pretoriaaniprefekti Ballista (tai Callistus) kokosivat Rooman armeijan rippeet ja järjestivät ne uudelleen taisteluun persialaisia vastaan Kilikiassa. Macrianus ja Ballista onnistuivat ajamaan persialaiset provinssista, jolloin Sapor päätti palata takaisin Persiaan.

Keisarin kaappauksen jälkeisessä sekasorrossa syntyi useita kapinoita eri puolilla valtakuntaa: Illyriassa Ingenuus ja Regalianus huudettiin molemmat keisariksi, ja myös Galliassa Postumus nousi kapinaan keisari Gallienusta vastaan, joka oli noussut isänsä vangitsemisen jälkeen yksin hallitsijaksi. Hän oli laillisena keisarina kuitenkin kaukana lännessä eikä pystynyt tekemään paljoa valtakunnan itäosien ongelmille, joten alueen armeija päätti huutaa voittoisan kenraalinsa Macrianuksen keisariksi. Tämä kuitenkin kieltäytyi kunniasta vedoten ikäänsä ja terveyteensä. Sen sijaan hän nimitti poikansa Macrianus nuoremman ja Quietuksen keisareiksi, luultavasti ennen 17. syyskuuta 260. Uudet hallitsijat tunnustettiin keisareiksi idässä ja Egyptissä, ja pian myös kolikoita lyötiin Macrianuksen ja Quietuksen kunniaksi.

Vuonna 261 Macrianus lähti poikansa Macrianus nuoremman kanssa kohti länttä Gallienusta vastaan. Hänelle uskolliset joukot kuitenkin kukistivat Macrianuksen armeijan kenraali Aureoluksen johdolla Illyriassa syksyllä 261, ja sen jälkeen Macrianuksen omat sotilaat murhasivat komentajansa. Pian myös Quietus ja Ballista saivat surmansa idässä, surmaajana Palmyran Odaenathus.

## Lähteet